Jetzt gitts do sone Phänomen vo dr Neuzyt wo erscht sitt öppe 6 Joor do im Land iigsetzt wird. Strosseample. Isch jo nid s'dümmste, aber irgendwie passts au absolut nid in die Verkehrsstrategie iine. Uff alli fäll sind si do, wärde sogar zu öppe 60% respektiert. Jedi Ample hett e Countdown wos aazeigt, wievill sekunde sno goot bis zum Farbewäggsel. Halti  bi emne Rotliecht aa und gse 05, denn isch das cool, will gly goots witter. Villicht hani mi au gschnitte und nach em 00 wird's nid grien, sondern es wird e 99 druss heisst das für mi, dass das 05 vo vorig eigendlich e 105 gheisse hett aber die dritti stell halt nid existiert. Sehr sehr uncool.  An fascht jedere Strosseample stönd e grüppli Schlümpf, in Schriftsprache auch Polizei genannt.